[bookmark: _GoBack]Na osnovu čl. 434, 435, 436, 437, 438, 443 i 444 Zakona o privrednim društvima („Službeni list CG“, br. 90/2025 i 121/2025) (u daljem tekstu: Zakon), u postupku statusne promjene pripajanja:
1.	DRUŠTVO ZA OBEZBJEĐENJE IMOVINE I LICA „GUARDIAN WORLD“ DRUŠTVO SA OGRANIČENOM ODGOVORNOŠĆU NIKŠIĆ, sa sjedištem u Nikšiću, ulica Alekse Backovića 105, PIB/matični broj: 02387620, koje zastupa izvršni direktor Darko Perović (u daljem tekstu: Društvo sticalac)
i
2.	DRUŠTVO ZA OBEZBJEĐENJE IMOVINE I LICA „TOP FORCE SYSTEM“ D.O.O. NIKŠIĆ, sa sjedištem u Nikšiću, ulica Gojka Garčevića br. 1, PIB/matični broj: 02729229, koje zastupa izvršni direktor Stana Čelebić (u daljem tekstu: Društvo prenosilac),
(u daljem tekstu zajednički: Ugovorne strane)
usaglasile su, u skladu sa članom 438 Zakona, sljedeći nacrt ugovora o pripajanju:
NACRT UGOVORA O PRIPAJANJU
Nacrt usaglašen dana 23.10.2026. godine i dostavlja se organu nadležnom za registraciju u CRPS radi objavljivanja (član 438 stav 4 Zakona)
Uvodne odredbe
Ugovorne strane saglasno konstatuju sljedeće:
1.	Društvo sticalac i Društvo prenosilac su privredna društva organizovana kao društva sa ograničenom odgovornošću, registrovana u Centralnom registru privrednih i drugih subjekata (u daljem tekstu: CRPS), u skladu sa propisima Crne Gore.
2.	Jedini član Društva sticaoca je Darko Perović (u daljem tekstu: Član sticaoca), a jedini član Društva prenosioca je Marija Perović (u daljem tekstu: Član prenosioca). Svaki od njih, u skladu sa članom 405 stav 3 Zakona, ima ovlašćenja skupštine društva čiji je jedini član.
3.	Imovina Društva prenosioca veća je od njegovih obaveza, čime je ispunjen uslov iz člana 436 stav 1 Zakona, što proizlazi iz Bilansa stanja Društva prenosioca na dan 31.08.2026. godine (Prilog 1).
4.	Ugovorne strane će ovaj nacrt dostaviti organu nadležnom za registraciju u CRPS radi objavljivanja na internet stranici tog organa najkasnije 30 dana prije dana održavanja sjednice skupštine (član 438 stav 4 Zakona).
5.	Članu sticaoca i Članu prenosioca biće omogućen uvid u dokumentaciju iz člana 442 stav 1 Zakona u sjedištu svakog od društava, najmanje mjesec dana prije dana održavanja sjednice skupštine.
6.	Objavljivanjem nacrta ugovora smatra se da su povjerioci Ugovornih strana obaviješteni o pripajanju (član 441 stav 5 Zakona). 
7.	Član sticaoca i Član prenosioca, kao svi članovi društava koja učestvuju u postupku pripajanja, saglasiće se da se ne sačinjavaju izvještaj o pripajanju iz člana 439 st. 1 i 2 Zakona (član 439 stav 3 Zakona) i izvještaj o ispitivanju nacrta ugovora o pripajanju iz člana 440 Zakona (član 440 stav 11 Zakona).
8.	Odluke o odobravanju ovog nacrta ugovora o pripajanju donijeće Član sticaoca, u svojstvu skupštine Društva sticaoca, i Član prenosioca, u svojstvu skupštine Društva prenosioca, na sjednicama koje će se održati najranije 30 dana nakon dostavljanja nacrta CRPS-u (čl. 438 stav 4 i 443 stav 1 Zakona). Skupština Društva sticaoca će, ako je potrebno, istovremeno usvojiti izmjene statuta (član 443 stav 4 tačka 1 Zakona). Zapisnici sa sjednica sačinjavaju se u formi notarskog zapisnika (član 443 stav 8 Zakona).
9.	Sastavni dio ovog nacrta čine: Bilans stanja Društva prenosioca na dan 31.08.2026. godine (Prilog 1); 
Član 1.
PREDMET UGOVORA
(1)	Predmet ovog ugovora je statusna promjena pripajanja Društva prenosioca Društvu sticaocu (u daljem tekstu: Pripajanje), u skladu sa članom 437 Zakona.
(2)	Društvo prenosilac prestaje da postoji bez sprovođenja postupka likvidacije, tako što prenosi cjelokupnu imovinu i obaveze na Društvo sticaoca, koje nastavlja da postoji.
Član 2.
RAZLOZI I CILJEVI PRIPAJANJA
Pripajanje se sprovodi radi jednostavnijeg praćenja poslovanja, kao glavnog razloga, kao i radi racionalizacije poslovanja i smanjenja troškova upravljanja i administracije.
Član 3.
IMOVINA I OBAVEZE KOJE SE PRENOSE
(1)	Društvo prenosilac Pripajanjem prenosi na Društvo sticaoca cjelokupnu imovinu i obaveze, i to: ukupna vrijednost imovine iznosi 1.844.904 eura, ukupna vrijednost obaveza iznosi -47.455 eura, a neto imovina (kapital) iznosi 1.892.359 eura.
(2)	Vrijednost imovine i obaveza utvrđena je na osnovu Bilansa stanja Društva prenosioca na dan 31.08.2026. godine (Prilog 1). Imovinu koja se prenosi čine naročito: zemljište i objekti (1.068.000 eura), avansi za nekretnine, postrojenja i opremu (691.238 eura), postrojenja i oprema (11.472 eura), ostala materijalna stalna sredstva (4.560 eura), potraživanja od kupaca (47.666 eura) i novčana sredstva (21.968 eura).
(3)	Cjelokupna imovina i obaveze Društva prenosioca, uključujući i one koji nijesu navedeni u ovom ugovoru ili u Prilogu 1, prelaze na Društvo sticaoca danom registracije Pripajanja u CRPS (član 449 stav 1 tačka 1 Zakona).
Član 4.
ZAMJENA UDJELA
(1)	Član prenosioca je jedini član Društva prenosioca sa udjelom od 100%, nominalne vrijednosti 1,00 euro, a Član sticaoca je jedini član Društva sticaoca sa udjelom od 100%, nominalne vrijednosti 1.517.952 eura.
(2)	Procjena srazmjere zamjene udjela (član 438 stav 1 tačka 2 Zakona): Član prenosioca neće steći udio u Društvu sticaocu. Udio Člana prenosioca u Društvu prenosiocu prestaje danom registracije Pripajanja, bez sticanja udjela u Društvu sticaocu, uz saglasnost Člana prenosioca iz člana 436 stav 4 Zakona.
(3)	Član prenosioca će posebnom pisanom izjavom izričito da se saglasi da se zamjena udjela izvrši u srazmjeri iz stava 2 ovog člana i da se odrekne prava na novčano plaćanje i doplatu po osnovu Pripajanja član 451 Zakona. Novčano plaćanje Članu prenosioca se ne vrši (čl. 436 stav 5 i 437 Zakona).
(4)	Osnovni kapital Društva sticaoca se ne povećava. Udio Člana sticaoca ostaje nepromijenjen i nakon Pripajanja iznosi 100% osnovnog kapitala Društva sticaoca.
(5)	Uslovi preuzimanja udjela (član 438 stav 1 tačka 3 Zakona): Član prenosioca ne preuzima udio u Društvu sticaocu, pa uslovi preuzimanja udjela nijesu predviđeni.
(6)	Pravo učešća u dobiti (član 438 stav 1 tačka 4 Zakona): s obzirom da se udio u Društvu sticaocu ne stiče, po tom osnovu ne nastaje pravo učešća u dobiti. Član sticaoca zadržava pravo učešća u dobiti Društva sticaoca u cijelosti.
Član 5.
NAČIN PRENOSA IMOVINE I OBAVEZA
Cjelokupna imovina i obaveze Društva prenosioca prenose se na Društvo sticaoca na sljedeći način:
1.	novčana sredstva Društva prenosioca na računima kod poslovnih banaka prenose se na račun Društva sticaoca najkasnije do zatvaranja računa Društva prenosioca;
2.	pokretne stvari, osnovna sredstva, sitan inventar i slično prenose se predajom u posjed i prenosom knjigovodstvenog stanja Društva prenosioca;
3.	uzajamna potraživanja i obaveze između Društva prenosioca i Društva sticaoca gase se danom registracije Pripajanja u CRPS (član 449 stav 1 tačka 6 Zakona);
4.	dozvole, koncesije, druge povlastice i oslobođenja data ili priznata Društvu prenosiocu prelaze na Društvo sticaoca u skladu sa ovim ugovorom, ako posebnim propisima nije drukčije određeno (član 449 stav 1 tačka 7 Zakona);
5.	sva prava, obaveze i odgovornosti Društva prenosioca prema trećim licima prelaze na Društvo sticaoca danom registracije Pripajanja u CRPS;
6.	u pogledu stvari i prava čiji je prenos uslovljen upisom u javne knjige, odnosno pribavljanjem određenih saglasnosti ili odobrenja, konačan prenos vrši se upisom u javne knjige, odnosno pribavljanjem saglasnosti ili odobrenja, na osnovu ovog ugovora (član 449 stav 2 Zakona). Društvo prenosilac daje neopozivu saglasnost da Društvo sticalac, nakon registracije Pripajanja u CRPS, na osnovu ovog ugovora i bez prisustva Društva prenosioca, izvrši upis u svoju korist pred nadležnim registrima i organima.
Član 6.
RAČUNOVODSTVENI DATUM
Datum od kojeg se pravni poslovi i pravne radnje Društva prenosioca smatraju, u računovodstvene svrhe, pravnim poslovima i pravnim radnjama Društva sticaoca je 15.12.2026. godine (član 438 stav 1 tačka 5 Zakona).
Član 7.
PRAVNE POSLJEDICE PRIPAJANJA
(1)	Pravne posljedice Pripajanja nastupaju danom registracije Pripajanja u CRPS, u skladu sa članom 449 Zakona.
(2)	Registracijom Pripajanja Društvo prenosilac se briše iz CRPS (član 448 stav 6 Zakona), čime mu prestaje svojstvo pravnog lica (član 6 stav 2 Zakona). Danom brisanja prestaju i ovlašćenja direktora Društva prenosioca za zastupanje, kao i sva punomoćja data u vezi sa radom tog društva.
Član 8.
POSEBNE POGODNOSTI
Članovima organa Ugovornih strana ne odobravaju se nikakve posebne pogodnosti u vezi sa Pripajanjem (član 438 stav 1 tačka 8 Zakona). Nezavisni ekspert neće biti angažovan (član 440 stav 11 Zakona). Direktoru Društva prenosioca ne pripada naknada zbog prestanka funkcije 
Član 9.
ZAPOSLENI
Svi zaposleni Društva prenosioca nastavljaju da rade u Društvu sticaocu, u skladu sa propisima o radu. 
Član 10.
POSEBNA PRAVA
U Društvu prenosiocu ne postoje članovi sa posebnim pravima niti vlasnici drugih hartija od vrijednosti, pa se u odnosu na ta lica ne predlažu posebne mjere (član 438 stav 1 tačka 7 Zakona).
Član 11.
IZMJENE STATUTA DRUŠTVA STICAOCA
Statusne promjene će se odnositi na izmjenu kapitala Društva sticaoca (član 438 stav 1 tačka 9 Zakona). Poslovno ime, sjedište i djelatnost (šifra 8010) Društva sticaoca ostaju nepromijenjeni.
Član 12.
NESAGLASNI ČLANOVI
Nesaglasnih članova nema, jer je Član prenosioca jedini član Društva prenosioca i saglasan je sa Pripajanjem (član 450 stav 1 Zakona), pa se novčana naknada nesaglasnim članovima ne nudi (član 438 stav 1 tačka 11 Zakona).
Član 13.
ZAŠTITA POVJERILACA
(1)	Povjerioci Ugovornih strana biće obaviješteni objavljivanjem nacrta ugovora (član 441 stav 5 Zakona), 
(2)	Povjerilac čije je potraživanje nastalo prije dana objavljivanja nacrta ugovora može, u roku od 90 dana od dana objavljivanja, zahtijevati odgovarajuću zaštitu svojih potraživanja, u skladu sa članom 453 Zakona. Društvo sticalac preuzima obavezu da takvu zaštitu obezbijedi, ako je zahtjev osnovan.
Član 14.
STUPANJE NA SNAGU
(1)	Ugovor o pripajanju zaključuje se u pisanom obliku između Ugovornih strana i ovjerava u skladu sa zakonom (član 438 stav 3 Zakona). Ugovor stupa na snagu kad ga odlukama iz člana 443 Zakona odobre skupštine oba društva i kad bude ovjeren od strane notara u skladu sa zakonom (član 444 stav 1 Zakona).
Član 15.
REGISTRACIJA PRIPAJANJA
(1)	Ugovorne strane će, nakon stupanja ovog ugovora na snagu, bez odlaganja podnijeti prijavu za registraciju Pripajanja u CRPS (član 448 stav 1 Zakona).
(2)	Uz prijavu se dostavlja pisana izjava direktora Društva sticaoca i Društva prenosioca da nije bilo nesaglasnih članova (član 448 stav 3 Zakona).
Član 16.
SUDSKI I DRUGI POSTUPCI
Društvo sticalac će o Pripajanju i prestanku Društva prenosioca obavijestiti sudove i druge organe pred kojima se vode postupci u kojima je Društvo prenosilac stranka ili učesnik, a koji nijesu okončani do dana registracije Pripajanja u CRPS. U postupcima u kojima je to po zakonu dozvoljeno, Društvo sticalac stupa na mjesto Društva prenosioca i preuzima postupak u svoje ime i za svoj račun.
Član 17.
RJEŠAVANJE SPOROVA
Ugovorne strane će sporove koji proisteknu iz ovog ugovora nastojati da riješe sporazumno, a u suprotnom je nadležan sud u Nikšiću.
Član 18.
ZAVRŠNE ODREDBE
(1)	Izmjene i dopune ovog ugovora punovažne su ako su sačinjene u pisanom obliku, potpisane od strane Ugovornih strana i ovjerene u skladu sa zakonom.
(2)	Konačan tekst ugovora sačinjava se u 4 (četiri) istovjetna primjerka jednake pravne snage, od kojih po 2 (dva) primjerka pripadaju svakoj Ugovornoj strani.
Nacrt usaglasili direktori društava dana 23.10.2026. godine:
Za Društvo sticaoca:	Za Društvo prenosioca:

________________________________	________________________________
Darko Perović, izvršni direktor	Stana Čelebić, izvršni direktor

